Bărbații sunt mai conectați la internet decât femeile, în România.
Trei sferturi dintre gospodăriile din România au acces la internet. Proporţia persoanelor de 16-74 ani care au folosit vreodată internetul a fost de 85,9%. Tipurile de conexiune folosite la accesarea internetului de acasă sunt în proporţie de 77,5% conexiunile broadband fixe.
Din totalul gospodăriilor din România, peste trei sferturi, respectiv 78,2%, aveau acces în 2020 la reţeaua de internet de acasă, în creṣtere cu 2,5 puncte procentuale faţă de anul anterior, conform INS.Proporţia persoanelor de 16-74 ani care au folosit vreodată internetul a fost de 85,9%, cu 3,6 puncte procentuale mai mult faţă de anul anterior.În anul 2020, peste trei sferturi dintre gospodăriile din România (78,2%) au acces la reţeaua de internet de acasă. În mediul urban 84,8% dintre gospodării sunt conectate la internet, iar în mediul rural doar 69,7% dintre gospodării.În profil teritorial, conectarea la internet a fost mai răspândită în cadrul gospodăriilor din regiunea Bucureşti-Ilfov (peste 8 din 9 gospodării au acces la internet de acasă), urmată de regiunile Vest (84,9%) şi Nord-Vest (81,9%). Cele mai mici ponderi sunt înregistrate de regiunile Sud-Est (72,4%), Nord-Est (73,6%) ṣi Sud-Muntenia (74,3%).Tipurile de conexiune folosite la accesarea internetului de acasă sunt în proporţie de 77,5% conexiunile broadband fixe (conexiunile de bandă largă fixe), urmate de conexiunile broadband mobile (66,3%) şi de conexiunile narrowband (13,6%).Din totalul persoanelor cu vârsta cuprinsă între 16 şi 74 ani, proporţia celor care au folosit vreodată internetul a fost de 85,9%, în creştere cu 3,6 puncte procentuale faţă de anul anterior (85,9% faţă de 82,3%), din care 91,3% în ultimele 3 luni, în creştere cu 1,9 puncte procentuale faţă de anul 2019 (91,3% faţă de 89,4%). Dintre utilizatorii curenţi, 79,1% folosesc internetul cu frecvenţă zilnică sau aproape zilnică, în creṣtere cu 2,1 puncte procentuale faţă de anul anterior (79,1% faţă de 77,0%).Pe regiuni de dezvoltare, ponderea persoanelor care au utilizat vreodată internetul a fost de 94,1% în regiunea Bucureṣti – Ilfov care constituie cel mai ridicat procent din ţară, urmată de regiunea Vest cu 93,0% ṣi Nord – Vest (89,6%). La polul opus se află regiunea Sud-Muntenia cu 80,5%.Proporţia bărbaţilor care folosesc sau au folosit vreodată internetul este puţin mai mare decât cea a femeilor: 87,0% faţă de 84,9%, diferenţa fiind de 2,1 puncte procentuale, în scădere faţă de anul anterior când se înregistra o diferenţă de 2,5 puncte procentuale.Ponderile persoanelor care utilizează internetul descresc odată cu înaintarea în vârstă. Astfel, ponderea persoanelor care utilizează internetul din grupa de vârstă 16-34 ani a fost de 96,6% în timp ce pentru grupa de vârstă cuprinsă între 55 şi 74 ani a ajuns la doar 65,4%.